《酹江月 吴山怀古》
元代·汪斌

登临遐眺，叹当年、一夜朔风狼藉。石塔镇南人共怒，怒气上轰藉雳。废苑荒凉，粉墙颓圮，万事空陈迹。阙庭何在，钟声敲断岑寂。闻道十里西湖，荷花香里，歌舞成悲戚。湖上有山山有恨，应恨旧京永隔。秦老和□，贾生罔上，后世见之方策。兴亡回首，暮烟衰草凝碧。

作者简介：徽州婺源人，字以质。顺帝至正间，尝从汪同起乡兵保乡里。有《云坡樵唱集》。